cyanic-selkie/wikianc huggingface dataset:
கார்பீல்ட், நியூ ஜேர்சி
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 30,487 ஆகும். கார்பீல்ட் நகரத்தின் மக்கள் தொகை அடர்த்தி ஒரு கிலோ மீற்றருக்கு 5,608.1 குடிமக்கள் ஆகும்.
திருச்சிராப்பள்ளி - மயிலாடுதுறை விரைவு வண்டி
பொது தகவல்
திருச்சிராப்பள்ளியில் இருந்து மயிலாடுதுறைக்கு இடையே இந்த ரயில் இயக்கப்படுகிறது. மைசூரு-மயிலாடுதுறை விரைவு வண்டியில் இருந்து அதன் பயணத்தை முடித்ததும், இந்த ரயில் மயிலாடுதுறையில் இருந்து காலை 8 மணி 35நிமிடங்களுக்கு புறப்பட்டு 11மணி 05நிமிடங்களுக்கு மணிக்கு திருச்சிராப்பள்ளி சந்திப்பை சென்றடைகிறது. திரும்பும் திசையில் இந்த ரயில் திருச்சிராப்பள்ளி சந்திப்பில் இருந்து 13மணி 05நிமிடங்களுக்கு புறப்பட்டு, 15மணி 45நிமிடங்களுக்கு மயிலாடுதுறை சந்திப்பை சென்றடைகிறது. திருச்சிராப்பள்ளி ஜே.என்., தஞ்சாவூர் சந்திப்பு. பாபநாசம், கும்பகோணம், ஆடுதுறை, குத்தாலம், மயிலாடுதுறை ஆகிய பகுதிகளில் இருந்து வருபவர்களுக்கு இந்த ரயில் மிகவும் பயனுள்ளதாக இருக்கும். இந்த ரயில் தினமும் இருபுறமும் இருந்து பகல்நேரத்தில் புறப்படுகிறது.
கார்பீல்ட், நியூ ஜேர்சி
மேற்கோள்கள்
பகுப்பு:பேர்ஜென் மாவட்ட நகரங்கள்
திருச்சிராப்பள்ளி - மயிலாடுதுறை விரைவு வண்டி
Rakes Sharing
மைசூர் - மயிலாடுதுறை விரைவு வண்டி & மைசூர் - தூத்துக்குடி விரைவு வண்டி
மடி நோய்
மடி நோய் அல்லது மடியழற்சி(Mastitis) என்பது ஒரு கால்நடைகளைத் தாக்கும் நோய். நுண்கிருமிகள் கால்நடையின் மடியைத் தாக்குவதால் உண்டாகிறது. மாடுகளை அசுத்தமாகவும் மற்றும் சேறான தரையில் வைத்திருப்பதாலும் இந்நோய் உண்டாகிறது. மடியில் ஏற்படும் காயங்கள் அல்லது பாலூட்டும்போது கன்றுகளால் கடிபட்ட காயங்கள் அல்லது தவறான பால் கறக்கும் முறைகளினால் ஏற்பட்ட காயங்கள் நோய்கிருமித் தொற்று ஏற்படக் காரணமாகின்றன. அதிகப் பால் கறக்கும் மாடுகள் போதும் பாதிக்கப்படுகின்றன.
அறிகுறிகள் மற்றும் பெறப்படும் பாலின் தரம்
பாலில் பொட்டாசியம்,இலக்ரோபெறின் என்பவற்றின் அளவு குறைவதுடன் பால் புரதமான கேசின் அளவும் குறைவடையும். கேசின் பாலிலூள்ள கல்சியத்துடன் தொடர்புள்ளதால் கல்சியம் அளவும் குறையும். இதனால் பாலைச் சேமித்தல் மற்றும் பயன்படுத்தலில் சிக்கல் இருக்கும். .
தடுப்பு முறைகள்
மடி நோய்க்குத் தகுந்த தடுப்பூசியில்லாததால் வருமுன் காக்கும் முயற்சிகள் செய்யப்படுகின்றன. மடியில் காயம் ஏற்படாமல் பார்த்துக் கொள்வது, தரையைக் காய்ந்து இருக்கும்படி வைப்பது, சுண்ணாம்புத் தூளைத் தூவுவது (ஈக்கள் வராமல் தடுக்க). பால் கறக்கும்போது சுத்தமான இடத்திற்கு கொண்டு சென்று கறப்பது, பால் கறப்போர் கைகளை சோப்புப் போட்டுக் கழுவவது, மடியையும் பால் கறக்கும் முன் சுத்தமாகக் கழுவி விடுவது, பால் கறத்தலை விரைவாகவும் முழுமையாகவும் செய்வது, நோய் பாதித்த மடியிலிருந்து பாலைக் கடைசியாகத் தனிப் பாத்திரத்தில் கறப்பது, அதனை உபயோகப்படுத்தாமல் இருப்பது, நல்ல மாடுகளை முதலில் கறந்த பின்னர் நோயுற்ற மாடுகளை கறப்பது வருமுன் காக்கும் வழிமுறைகள்.
பால் கறந்த பின், மடிக்காம்பு துவாரமும் பால் வரும் பாதையும் திறந்திருப்பதால் மாடுகள் படுத்தால் நோய்கிருமிகள் மடியில் நுழைய ஏதுவாகும். எனவே, பால் கறந்தவுடன் தீவனமிளிப்பதால் 30- 45 நிமிடங்கள் வரை மாடுகள் படுப்பதைத் தவிர்க்கலாம். பால் வற்றிய மாடுகளில் மடியினை ஆரோக்கியமாகப் பராமரிக்க கால்நடை மருத்துவரின் ஆலோசனையைப் பெற வேண்டும்.
சிகிச்சை
மடி நோயினைத் தவிர்க்கும் மருத்துவத்திற்கும் மற்றும் ஆலோசனைகளுக்கும் கால்நடை மருத்துவரை அணுகவும். நோய் பாதித்த மாட்டின் பாலை குணமடைந்த நான்கு நாட்களுக்குப் பின்புதான் பயன்படுத்த வேண்டும். இவ்வாறு பாதிக்கப்பட்ட பாலினை கூட்டுறவு சங்கங்களுக்கும் வழங்கக் கூடாது. இந்தப் பாலை அருந்துவோருக்கு தொண்டை கமறல் மற்றும் நச்சுத்தன்மை உண்டாகலாம்.
துணை நூல்கள்
பகுப்பு:கால்நடை நோய்கள்
ஆனந்த பைரவி
ஆனந்த பைரவி 1978 ஆம் ஆண்டு வெளிவந்த தமிழ்த் திரைப்படமாகும். ஸ்ரீ வித்யா நிறுவனத்தினரால் வெளிவந்த இத்திரைப்படத்தில் ரவிசந்திரன், கே. ஆர். விஜயா மற்றும் பலரும் நடித்துள்ளனர்.
மேற்கோள்கள்
பகுப்பு:1978 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:ரவிச்சந்திரன் நடித்த திரைப்படங்கள் பகுப்பு:கே. ஆர். விஜயா நடித்த திரைப்படங்கள்
சர்க்கார்சாமக்குளம் ஊராட்சி ஒன்றியம்
சர்க்கார்சாமக்குளம் ஊராட்சி ஒன்றியம், தமிழ்நாட்டின் கோயம்புத்தூர் மாவட்டத்தில் உள்ள பனிரெண்டு  ஊராட்சி ஒன்றியங்களில் ஒன்றாகும். சர்க்கார்சாமக்குளம் ஊராட்சி ஒன்றியம் எட்டு ஊராட்சி மன்றங்களைக் கொண்டுள்ளது. அன்னூர் வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம் சர்க்கார்சாமக்குளத்தில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, சர்க்கார்சாமக்குளம் ஊராட்சி ஒன்றியத்தின் மொத்த மக்கள் தொகை 29,818 ஆகும். அதில் பட்டியல் சாதி மக்களின் தொகை 5,923 ஆக உள்ளது. பட்டியல் பழங்குடி மக்களின் தொகை 14 ஆக உள்ளது.
ஊராட்சி மன்றங்கள்
சர்க்கார்சாமக்குளம் ஊராட்சி ஒன்றியத்தில் உள்ள எட்டு ஊராட்சி மன்றங்களின் விவரம்;
மேற்கோள்கள்
பகுப்பு:கோயம்புத்தூர் மாவட்ட ஊராட்சி ஒன்றியங்கள் பகுப்பு:சர்க்கார்சாமக்குளம் ஊராட்சி ஒன்றியம்
அம்பதுமேல்நகரம் ஊராட்சி
அம்பதுமேல்நகரம் ஊராட்சி (Ambadumelagaram Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவையாறு வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கீழ்பாக்கம் மருத்துவக் கல்லூரி
கீழ்ப்பாக்கம் மருத்துவக் கல்லூரி (Kilpauk Medical College) தமிழ்நாட்டின் முதன்மை மருத்துவக் கல்லூரிகளில் ஒன்று. 1960ஆம் ஆண்டு தமிழக அரசால் தொடங்கப்பட்டது. இக்கல்லூரி வளாகம் சென்னையில் அண்ணா நகர் பகுதியில் பூந்தமல்லி நெடுஞ்சாலையின் இருபக்கங்களிலும் அமைந்துள்ளது. இக்கல்லூரி தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்துடன் இணைக்கப்பட்டுள்ளது.
வெளியிணைப்பு
பகுப்பு:தமிழ்நாட்டு மருத்துவக் கல்லூரிகள்
சுதாராஜ்
வாழ்க்கைக் குறிப்பு
சுதாராஜின் முதற் சிறுகதைத் தொகுதி பலாத்காரம் (1977) வெளி வந்தது. இது பின்னர் சாகித்திய மண்டலப் பரிசையும் பெற்றது. 2002 முதல் தன்னை வளர்த்த சிரித்திரனைக் கௌரவிப்பதற்காக சிரித்திரன் சுந்தர் விருதினை, ஈழத்துப் படைப்பாளிகளால் பிரசுரிக்கப்படும் சிறுகதை, கவிதை, சிறுவர் இலக்கியம் ஆகிய மூன்று துறையில் தேர்ந்தெடுக்கப்பட்ட சிறந்த நூல்களுக்கு வழங்கி வருகிறார்.
தேவிதா சராஃபு
தேவிதா சராபு (Devita Saraf) வு தொலைக்காட்சியின் நிறுவனர், தலைவர் மற்றும் தலைமை நிர்வாக அதிகாரி ஆவார்.
ஆரம்ப கால வாழ்க்கை
சரஃப் இந்தியாவின் மும்பையில் பிறந்தார். இவரது தந்தை ராஜ்குமார் சராஃப், ஜெனித் கம்ப்யூட்டர்சின் தலைவராக இருந்தார். இவர் மும்பை குயின் மேரி பள்ளியில் பயின்றார். பின்னர் தெற்கு கலிபோர்னியா பல்கலைக்கழகத்தில் பொருளியல் மற்றும் வணிகவியல் பிரிவில் பயின்றார், அங்கு இவர் வணிக நிர்வாகத்தில் இளங்கலைப் பட்டம் பெற்றார்.
தொழில் வாழ்க்கை
தெற்கு கலிபோர்னியா பல்கலைக்கழகத்தில் வணிக நிர்வாகத்தில் இளங்கலை பட்டப்படிப்பை முடித்த பிறகு 24 வயதில் சுயமாக ஒரு நிறுவனத்தை நிறுவினார். பெர்க்லி, கலிபோர்னியா பல்கலைக்கழகத்தில் தொழில்நுட்ப மேலாண்மை மற்றும் லண்டன் பொருளியல் பள்ளியில் விளையாட்டு கோட்பாடு மற்றும் மூலோபாய சிந்தனை ஆகியவற்றையும் படித்துள்ளார். இவர் ஆர்வர்டு வணிகப் பள்ளியில் ஓபிஎம் திட்டத்தையும் தொடர்கிறார்.
ஜெனித்
ஜெனித் கம்ப்யூட்டர்சில் தனது தந்தையின் வழிகாட்டுதலின் கீழ் தனது தொழில் வாழ்க்கையைத் தொடங்கிய சராஃப், 21 வயதில் 2006 ஆம் ஆண்டில் மார்க்கெட்டிங் தலைவராக இருந்து தலைமை நிர்வாக அதிகாரியாக பொறுப்பேற்றார்.
வு டெக்னாலஜிஸ்
24 வயதில், சராஃப் உயர்தர எல்இடி தொலைக்காட்சிகளை விற்கும் வு டெக்னாலஜிஸைத் தொடங்கினார். ஜெனித் வெகுஜன தொழில்நுட்பத்தில் கவனம் செலுத்தியபோது, உ புதுமையான ஆடம்பர பொருட்களை விற்பதில் கவனம் செலுத்தியது. உ அக்டோபர் 2015 இல் 4K HD Iconium தொடர் தொலைக்காட்சிகளை வெளியிட்டது. அக்டோபர் 2014 இல், வூ டெக்னாலஜிஸின் அந்தேரி அடிப்படையிலான அலுவலகத்தின் வளாகத்திற்கு மும்பை உயர் நீதிமன்றம் சீல் வைத்தது, இது 200 ஊழியர்கள் இருப்பதாக மோசடியாகக் காட்டியது, ஆனால் செப்டம்பர் -அக்டோபர் 2014 க்கான வருகை பதிவுகளில் 32 பேர் மட்டுமே காணப்பட்டனர்.
மற்றவைகள்
சராஃப் இந்திய வர்த்தக மற்றும் தொழில்துறை கூட்டமைப்பின் (FICCI) இளம் தலைவர்கள் மன்றத்தில் தேசிய இணைத் தலைவராகவும் நிர்வாகக் குழு உறுப்பினராகவும் இருந்துள்ளார். இவர் மும்பை வர்த்தக மற்றும் தொழில்துறை சங்கத்தின் ஒரு பகுதியாக இருந்த இளம் மும்பை மன்றத்தின் நிறுவனர் மற்றும் தலைவராகவும் இருந்தார். இவர் உயர் நுண்ணறிவுத் எண் உள்ளவர்களுக்கான சர்வதேச சமூகமான மென்சாவின் உறுப்பினர் ஆவார்.
இவர் வோல் ஸ்ட்ரீட் ஜர்னலின் கட்டுரையாளராகவும் இருந்தார். 2017 ஆம் ஆண்டில், டைம்ஸ் ஆஃப் இந்தியா செய்தித்தாளில் ஒரு முழு பக்க விளம்பரத்தை சராஃப் வெளியிட்டார், அங்கு இவர் அமெரிக்க ஜனாதிபதியான டொனால்ட் ட்ரம்பிற்கு வாழ்த்து தெரிவித்தார். இந்த விளம்பரம் சமூக ஊடகங்களில் கலவையான விமர்சனங்களை தந்தது.
சர்ச்சை
இந்தியப் பத்திரங்கள் மற்றும் பரிவர்த்தனை வாரியம் (செபி) ஜெனித் இன்போடெக் லிமிடெட் மற்றும் அதன் ஆறு விளம்பரதாரர்கள் பங்குதாரர்களுக்கு அறிவிப்பு இல்லாமல் பணியாளர்களின் கணக்குகளுக்கு நிதி மோசடி செய்ததாக குற்றம் சாட்டியது, மேலும் 25 மார்ச் 2013 நிலவரப்படி, செபி பங்குதாரர்கள் அனைத்து விதத்திலும் சந்தையை அணுகுவதை அல்லது வர்த்தகத்தில் ஈடுபவதனை தடுக்கிறது. செபி உள்ளடக்கிய ஆறு விளம்பரதாரர்கள் சராஃப்; இவரது தந்தை ராஜ்குமார் சராஃப்; ஆகாஷ் குமார் சராஃப்; விஜயராணி சராஃப்; VU தொழில்நுட்பங்கள்; மற்றும் ஜெனித் டெக்னாலஜிஸ் ஆவர்.
சான்றுகள்
பகுப்பு:1981 பிறப்புகள் பகுப்பு:21 ஆம் நூற்றாண்டு இந்தியப் பெண் தொழிலதிபர்கள் பகுப்பு:வாழும் நபர்கள்
அகிரா மியாவாக்கி
அகிரா மியாவாக்கி (29 சனவரி 1928 – 16 சூலை 2021 ) ஒரு சப்பானிய தாவரவியலாளர் ஆவார். இவர் தாவரச் சூழியலிலும் புலமை பெற்றவர். இவரது இயற்கையாகக் காடு வளர்க்கும் முறையானது மியாவாக்கி முறை என்று உலகெங்கும் புகழ்பெற்று பல நாடுகளிலும் காடு வளர்ப்பில் பயன்படுத்தப்படுகிறது. இவர் வளம் குன்றிய நிலப்பகுதிகளில் இயற்கையாகக் காடு வளர்த்தலில் தன்னை ஈடுபடுத்தி வருகிறார். 1993 முதல் யோக்கோகாமா தேசியப் பல்கலைக் கழகத்தில் சிறப்புப் பேராசியராகப் (Professor Emeritus ) பணிபுரிந்தார்.
குறிப்புகள்
பகுப்பு:சப்பானியத் தாவரவியலாளர்கள் பகுப்பு:1928 பிறப்புகள் பகுப்பு:2021 இறப்புகள்
சிலோனியா
சிலோனியா (Silonia) என்பது ஆசியாவைப் பூர்வீகமாகக் கொண்ட சிகில்பிட் கெளிறு மீன் பேரினமாகும்.
சிற்றினங்கள்
இந்த பேரினத்தில் தற்போது இரண்டு அங்கீகரிக்கப்பட்ட சிற்றினங்கள் உள்ளன. அவை:
மேற்கோள்கள்
பகுப்பு:மீன் பேரினங்கள் பகுப்பு:நன்னீர்வாழ் உயிரினங்கள்
சங்கவருணர் என்னும் நாகரியர்
சங்கவருணர் என்னும் நாகரியார் சங்ககாலப் புலவர்களில் ஒருவர். சிலர் இவரைச் சங்கவருணர் என்றனர். சிலர் நாகரியார் என்றனர். அனைவரும் இவரை ஒருவராக உணர்ந்துகொள்ளும் பொருட்டு இவரைச் 'சங்கவருணர் என்னும் நாகரியார்' என்று புறநானூற்றைத் தொகுத்தவர் குறிப்பிட்டுள்ளார். புறநானூறு 360 எண்ணுள்ள ஒரே ஒரு பாடல் மட்டும் இவரால் பாடப்பட்டதாகச் சங்கநூல் தொகுப்பில் இடம்பெற்றுள்ளது.
தந்துமாறன்
தந்துமாறன் சங்ககாலப் பாண்டிய மன்னர்களில் ஒருவன். புறநானூற்றைத் தொகுத்தவர் இந்தப் பாடலுக்குத் தந்துள்ள அடிக்குறிப்பு 'தந்துமாறனைப் பாடியது' என்று குறிப்பிடுகிறது. பாடலில் இந்த அரசனின் பெயர் இல்லை. எனினும் 'பெரும கேண்மதி!' என்று வருகிறது. இது இந்தப் பாண்டியனை விளித்த மொழி என அறிதல் வேண்டும்.
செல்வம் நிலையாமை
இந்த நற்பண்புகளுடன் அரசாண்டோர் சிலர்தான். பலர் அப்பண்புகளுடன் ஆட்சி புரியாதவர்கள். இவர்களின் செல்வம் அவர்களுக்கும் நிலைப்பதில்லை.
ஈமச் சடங்கு
வெள்ளில் என்னும் சுடுகாட்டில் கள்ளும், புல்லில் இட்ட சோறும் பிணத்துக்குப் படைப்பர். புலையன் சொல்லச் சொல்ல இவற்றைப் படைப்பர்.
தந்துமாறனை வேண்டுதல்
பகுப்பு:சங்கப் புலவர்கள்
திரெசுடன் வெள்ளை வைரம்
திரெசுடன் வெள்ளை வைரம் (Dresden White Diamond) ( திரெசுடன் ஒயிட் அல்லது சாக்சன் ஒயிட்' என்றும் அழைக்கப்படுகிறது) 62-காரட் (12.4 கிராம்) எடை கொண்ட பட்டைத் தீட்டப்பட்ட வைரமாகும். தென்னிந்தியாவின் கோல்கொண்டா சுரங்கங்களில் இருந்து தோன்றியிருக்கலாம்.
இதன் பெயர் ஜெர்மனியின் சாக்சனியின் தலைநகரான திரெசுடனில் இருந்தும், இரத்தினத்தின் வெள்ளை நிறத்திலிருந்தும் பெறப்பட்டது.
வரலாறு
வைரத்தை முதன்முதலில் சாக்சனியின் அரசரான முதலாம் பிரடெரிக் அகஸ்டஸ்க்குக் காட்டியபோது, அவர் ரத்தினத்தின் வெட்டு, தெளிவு மற்றும் வண்ணத்தால் மிகவும் ஈர்க்கப்பட்டு அதை எந்த விலைக்கும் வாங்க நினைத்தார். வைரத்திற்கு அவர் $750,000 முதல் $1,000,000 இடையே ஏதாவது ஒரு தொகையை செலுத்தியதாகக் கூறப்படுகிறது. thumb| 2012 இல் கிரீன் வால்ட் தனது மகத்தான சேகரிப்புகளை வைப்பதற்காக, அவர் திரெசுடன் கோட்டையில் கிரீன் வால்ட் எனும் மாளிகையை அமைத்தார்.
1746 ஆம் ஆண்டில், ஜீன் ஜாக் பல்லார்ட் தனது அரசன் பிரடெரிக் அகஸ்டஸுக்காக விரிவான இந்த பொக்கிஷ மாளிகையை வடிவமைத்து  அதன் வடிவமைப்பின் உச்சியில் இந்த வைரம் வைக்கப்பட்டது. இருப்பினும், ஏழாண்டுப் போரின் முடிவில் இந்த மாளிகை சேதமடைந்தது. பின்னர் திரெசுடன் வெள்ளை வைரம் 19 பெரிய வைரங்கள் மற்றும் 216 சிறிய கற்களால் வடிவமைக்கப்பட்ட தோள்பட்டை முடிச்சு ஆபரணத்தில் இணைக்கப்பட்டது.
முதலாம் உலகப் போருக்குப் பிறகு, இதிலுள்ள பொருட்கள் பொதுக் காட்சிக்கு வைக்கப்பட்டன. இரண்டாம் உலகப் போரின் ஆரம்பம் வரை அவைகள் அங்கேயே இருந்தன. 1942 இல் போரின் உச்சத்தில், சேகரிப்புகள் கோனிக்ஸ்டீன் கோட்டைக்கு மாற்றப்பட்டன.
1945 ஆம் ஆண்டில், சோவியத் இராணுவ ஆணையம் கிரீன் வால்ட் உள்ளடக்கங்களை மாஸ்கோவிற்கு எடுத்துச் சென்றது. ஆனால் 1958 இல் அவற்றைப் பாதுகாப்பாக திருப்பி அனுப்பியது. அசல் திரெசுடன் அருங்காட்சியகம் இருந்த அதே தளத்தில் கட்டப்பட்ட திரெசுடனின் நவீன அருங்காட்சியகத்தில் சேகரிப்புகள் காட்சிக்கு வைக்கப்பட்டன.
நவம்பர் 25, 2019 அன்று, 2019 திரெசுடன் கொள்ளையின் போது, கிரீன் வால்ட்டில் இருந்த வெள்ளை வைரம் உட்பட நகைகளில் பெரும்பகுதியை திருடர்கள் குழு திருடிச் சென்றது.
நவம்பர் 17, 2020 அன்று, திருட்டு தொடர்பாக மூன்று பேர் பெர்லினில் கைது செய்யப்பட்டனர். 1,638 பேர் அடங்கிய காவல் துறை அதிகாரிகளின் நடவடிக்கையானது முக்கியமாக தெற்கு பெர்லினில் உள்ள நியூகோல்னில் அவர்களின் தேடுதலை மையப்படுத்திய பின்னர்.
சான்றுகள்
பகுப்பு:தனிப்பட்ட வைரங்கள்
ஜி. சி. அனுபமா
'''ஜி.சி. அனுபமா''' இந்திய வானவியலாளர் ஆவர். பெங்களூரில் உள்ள இந்திய வானியல் மையத்தின் (IIA) தலைமை மற்றும் மூத்த பேராசிரியர் ஆவார். தற்போது இவர் (2019-2022 ) இந்தியாவின் வானியல் சங்கத்தின் தலைவராக பணியாற்றி வருகிறார். இவர் இந்தியாவில் தொழில்முறை வானியலாளர்கள் சங்த்தின் தலைமைப் பொறுப்பில் இருக்கும் முதல் பெண்மணியாவார் ஐக்கிய அமெரிக்காவின் ஹவாலியில், பன்னாட்டு அளவிலான  முப்பது மீட்டர் தொலைநோக்கி (TMT) அமைக்கும் முயற்சிக்கான திட்டத்தின் உறுப்பினராகவும் உள்ளார். உலகின் ஒன்பதாவது மிக உயர்ந்த தளமான லடாக் பகுதியில் லெஹ் அருகிலுள்ள ஹேனலில் அமைந்துள்ள உலகின் ஒளியியல், அகச்சிவப்பு மற்றும் காமா கதிர் தொலைநோக்கியான ஹிமாலயன் தொலைநோக்கியின் வடிவமைப்பு மற்றும் நிறுவனப் பொறுப்பாளராகவும் அனுபமா இருந்துள்ளார்.
அனுபமா வானியல் துறை குறித்த பல்வேறுஆய்வுக் கட்டுரைகளை வெளியிட்டுள்ளார், ஒரு மீயொளிர் விண்மீன் வெடிப்புக்குப் பிறகான இயற்பியல் நிலைகள் குறித்து இவரது ஆய்வுகள் அமைந்த்ள்ளன. மேலும் இவர் ஏ.எஸ்.ஐ. இதழின் ஆசிரியரும் ஆவார். அவர் 'டிரான்சிஸ்டர்கள்' படிக்கிறார் - விண்வெளியில் இருண்டு போவதற்கு முன்னர் சிறிது காலத்திற்கு பிரகாசமாக இருக்கும் பொருட்கள் குறித்தும் ஆய்வு செய்து வருகிறார்.
விருதுகள் மற்றும் அங்கீகாரம்
2001 இல் தேசிய அறிவியல் அகாடமி வழங்கும் சர் சி.வி.ராமன் இளம் விஞ்ஞானி விருது பெற்றுள்ளார். 1991 ஆம் ஆண்டில் ஐ.ஏ.இ.இலிருந்து தனது இளநிலை முனைவர் பட்டத்தை முடித்து 1994 வரை அதன் ஆசிரிய உறுப்பினராக இருந்துள்ளார்.
குறிப்புகள்
பகுப்பு:அறிவியலாளர்கள் பகுப்பு:இந்திய வானியற்பியலாளர்கள் பகுப்பு:இந்திய வானிலையியலாளர்கள்
டேவிட் மிச்செல்
டேவிட் ஜேம்ஸ் ஸ்ருவர்ட் மிச்செல் (பிறப்பு: 14 ஜூலை 1974), ஓர் ஆங்கில நடிகர், நகைச்சுவையாளர், எழுத்தாளர் மற்றும் தொலைக்காட்சித் தொகுப்பாளர் ஆவார். இவர் ரொபேட் வெப் உடன் இணைந்த மிச்செலும் வெப்பும் என்ற நகைச்சுவை இணையின் இருவரில் ஒருவராவார். இவர் 2009இல் பிரித்தானிய அகாதமியின் தொலைக்காட்சி விருதுகளில் சிறந்த நகைச்சுவை நடிகருக்கான விருதைப் பெற்றார். சனல் 4 தொலைக்காட்சியில் 'பீப் ஷோ' என்ற நிகழ்ச்சியில் மார்க் கொரிகன் என்ற பாத்திரத்தில் நடித்தமைக்காக இவ்விருது கிடைக்கப்பெற்றது. இந்த இணை 'புருய்சர்', 'த மிச்செல் அன்ட் வெப் சிற்றுவேசன்', 'தற் மிச்செல் அன்ட் வெப் சவுண்ட்' மற்றும் 'தற் மிச்செல் அன்ட் வெப் லுக்' போன்ற பல நகைச்சுவை நிகழ்ச்சிகளை எழுதி நடித்துள்ளனர். ஆப்பிள் நிறுவனத்தின் 'கெற் எ மக்' என்ற விளம்பரத்தின் ஐக்கிய இராச்சியப் பதிப்பில் மிச்செலும் வெப்பும் நடித்துள்ளனர். இவர்களது முதலாவது திரைப்படமான 'மஜிசியன்ஸ்' 2007 இல் வெளிவந்தது.
தொழில் வாழ்க்கை
1995இல் டேவிட் மிச்செலும் வெப்பும் இணைந்து அணுவாயுதத்தால் உலகழிவு தொடர்பான ஒரு நாடகத்தில் பணியாற்றினர். கல்லூரிப் படிப்பை முடித்த பின்னர் அவர்கள் இருவருமாக, உலகின் மிகப்பெரிய காட்சிகள் விழாவான எடின்பரோ விழாவில் அளிக்கைகளை வழங்கத் தொடங்கினர். இதன் பயனாக புகழ்பெற்ற நகைச்சுவைக் கலைஞர்களான அலெக்சாந்தர் ஆர்ம்ஸ்ட்ரோங் மற்றும் பென் மில்லர் ஆகியோருக்கு நகைச்சுவை எழுதும் வாய்ப்புக் கிடைத்தது. 2001இல் 'மிச்செல் அன்ட் வெப் சிற்றுவேசன்' என்ற தொலைக்காட்சி நிகழ்ச்சியில் நடித்தனர். 2003இல் தொடர்மாடிக் குடியிருப்பில் நண்பர்களாக வாழும் மார்க் கொரிகன் என்ற பாத்திரத்தில் மிச்செலும் ஜெரமி உஸ்பேர்ண் என்ற பாத்திரத்தில் வெப்பும் நடிக்கும் 'பீப் ஷோ' தொடரில் நடித்தனர். இது சனல் 4 தொலைக்காட்சியில் ஒளிபரப்பானது. 2007இல் பிரித்தானிய நகைச்சுவை விருதுகளில் சிறந்த நகைச்சுவை நடிகருக்கான விருதை இவர் பெற்றார். 2009இல் பிரித்தானிய அகாதமியின் தொலைக்காட்சி விருதுகளில் சிறந்த நகைச்சுவை நடிகருக்கான விருதைப் பெற்றார்.
மேற்கோள்கள்
பகுப்பு:ஆங்கிலத் திரைப்பட நடிகர்கள் பகுப்பு:1974 பிறப்புகள்
நுங்கம்பாக்கம் ஊராட்சி
நுங்கம்பாக்கம் ஊராட்சி (Nungambakkam Gram Panchayat), தமிழ்நாட்டின் திருவள்ளூர் மாவட்டத்தில் உள்ள கடம்பத்தூர் வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2175 ஆகும். இவர்களில் பெண்கள் 1109 பேரும் ஆண்கள் 1066 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அன்னலட்சுமி (திரைப்படம்)
அன்னலட்சுமி 1978 ஆம் ஆண்டு வெளிவந்த தமிழ்த் திரைப்படமாகும். எஸ். ஸ்ரீநிவாசன் இயக்கத்தில் வெளிவந்த இத்திரைப்படத்தில் ஜெய்கணேஷ், சுவர்ணா மற்றும் பலரும் நடித்துள்ளனர்.
பகுப்பு:1978 தமிழ்த் திரைப்படங்கள்‎
மைசூர்ப் பருப்பு
மைசூர்ப் பருப்பு என்பது ஒருவகைப் பருப்பு ஆகும். இது தமிழர் சமையலில் பெரிதும் பயன்படுகிறது. இதில் அதிக புரதச் சத்து உண்டு. இவை வில்லை (lens) வடிவிலான உண்ணப்படும் பகுதியான விதைகளைக் கொண்டிருக்கும்.
இந்தியா, கனடா, துருக்கி ஆகிய நாடுகளில் இது அதிகளவில் உற்பத்தியாகின்றது. இந்தியாதான் இதன் தாயகம் எனக் கருதப்பட்ட போதிலும், தற்போது உலகில் இது அதிகமாக விளைவிக்கப்படுவது கனடா நாட்டிலாகும். ஆரம்பத்தில் இந்தியாவில்தான் அதிகளவில் உற்பத்தியாக்கப்பட்டது. ஆனால் 2005 ஆம் ஆண்டுக்குப் பின்னர், கனடாவில் அதிக உற்பத்தி பெறப்படுகின்றது.
பால் காய்ச்சல்
பால் காய்ச்சல் (Milk fever) ஒரு கால்நடை நோய். அதிகப் பால் உற்பத்தி செய்யும் கறவை மாடுகள் கன்று ஈன்ற 2-3 நாட்களில் பால் காய்ச்சலால் பாதிக்கப்படுகின்றன. இது கன்று ஈனுவதற்குச் சற்று முன்னும் அல்லது உச்சகட்ட பால் உற்பத்தியை அடையும் நேரத்திலும் உண்டாகலாம். இரத்தத்தில் சுண்ணாம்புச் சத்து குறைந்து உடலின் தசைகள் பாதிக்கப்படுவதால் பால் காய்ச்சல் உண்டாகிறது.
தடுப்பு முறை
பருவ நிலைக்கேற்றவாறு மாடுகளை சிறிது நேரம் வெயிலில் இருக்க வைக்கலாம். சுண்ணாம்பு மற்றும் மணிச்சத்து (பாஸ்பரஸ்) நிறைந்த தீவனத்தைக் கன்று ஈனும் ஒரு மாத காலத்திற்கு முன்னிருந்து அளித்தால் பால் காய்ச்சலைத் தவிர்க்க உதவும். காயவைத் புல் மற்றும் தீவனப் பயிர்களை அளிப்பது பலன் தரும்.
துணை நூல்கள்
1. கறவை மாடுகள் பராமரிப்புக் கையேடு, தேசிய பால்வளத்துறை, ஆனந்த்
பகுப்பு:கால்நடை நோய்கள்
கார்மென் ஆர்கிப்பே
thumb|கார்மென் மரியா ஆர்கிபே கார்மென் மரியா ஆர்கிபே (15 சூன் 1939 - 10 மே 2014) அர்ஜென்டினா உச்சநீதி மன்றத்தில் உறுப்பினராக இருந்தார்.இவர் அர்ஜென்டினாவின்  ஜனநாயக அரசாங்கத்தால் கோர்ட்டில் நியமனம் செய்யப்பட்ட முதல் பெண்மணி ஆவார், தன்னை ஒரு நாத்திகராகவும், சட்ட கருக்கலைப்புக்கு ஆதரவாளராகவும் வெளிப்பத்தியதால் சில சர்ச்சைகளை ஏற்படுத்தினார்.
ஆரம்ப வாழ்க்கை
கார்மென் மரியா ஆர்கிபே   புவனோஸ் எயர்ஸில் பிறந்தார். ஆர்கிபே பியூனோஸ் ஏரிஸ் பல்கலைக்கழகத்தில்   சட்டம் படித்து,   சூன்11 ,1964 இல் ஒரு வழக்கறிஞராக   பணியாற்றினார். அவர் பல பொது நீதித்துறை அலுவலகங்களில் பணியாற்றிக்கொண்டே பல பல்கலைக்கழகங்களில் 1976 ஆண்டு    வரை கற்றுக் கொண்டார். அந்த ஆண்டு  தேசிய ஆட்சிமுறையின் செயல்முறையின் சர்வாதிகாரத்தை கண்டித்து   மார்ச் 24-ல்        ஒருஇயக்கத்தைத்  தெ டங்கிணார். இதனால் இராணுவ ஆட்சிக்குழு முறையான குற்றச்சாட்டுக்கள் இல்லாமல் இவரை       கைது செய்து, டிசம்பர் வரை சிறையிலடைக்கப்பட்டிருந்துதார். பின்னர்      விடுவிக்கப்பட்ட  அவர் தனியார் சட்ட நடைமுறைக்கு தன்னை அர்ப்பணித்தார்.
ஜனவரி 7, 1984 அன்று ஜனநாயக ஆட்சி திரும்பியபின் அவர் பியூனஸ் அயர்ஸ்ஸில் ஒரு குற்றவியல் நீதிமன்றத்தில் நீதிபதியாக   1988 ஆம் ஆண்டில்   நியமிக்கப்பட்டார். அவர் மீண்டும் 1993 இல் பதவி உயர்வு பெற்றார், கடைசியாக 1 ஜனவரி 2002 அன்று தனது பதவியை விட்டு விலகினார்.
சர்வதேச சட்ட  சங்கத்தின் உறுப்பினராகவும், மற்றும் பெண் நீதிபதிகள் சர்வதேச சங்கத்தின் ஒரு உறுப்பினராகவும்,     1998 முதல் 2000 ஆம் ஆண்டு வரை தலைவராக  இருந்தார். அர்ஜென்டினாவின் பெண் நீதிபதிகள் சங்கத்தையும்  அவர் நிறுவியுள்ளார்.
ஜாப்பானில்   இராணுவப் பாலியல் அடிமைத்தனம் மீதான மகளிர் சர்வதேச போர்க்குற்றங்கள் தீர்ப்பாயத்தில் ஒரு நீதிபதியாக அவர் பங்குபெற்றார், இது டிசம்பர் 2000 இல் ஜப்பானிய இராணுவப் போர்க் குற்றங்களுக்காக குறிப்பாக "ஆறுதல் மகளிர்" பிரச்சினையில் பிரச்சினையைத் தீர்ப்பதற்காக சேகரிக்கப்பட்டதாகும்.
சூன் 2001 இல் முன்னாள் யூகோஸ்லாவியா (ICTY) க்கான சர்வதேச குற்றவியல் நீதிமன்றத்தில் விளம்பர  நீதிபதி நியமிக்கப்பட்டார்.
உச்ச நீதிமன்றத்திற்கு நியமனம்
அர்ஜென்டினா ஜனாதிபதி நெஸ்டோர் கிர்ச்னர் அதன் புதுப்பித்தலுக்கு அழுத்தம் கொடுக்க ஆரம்பித்தபோது அர்ஜென்டினா உச்ச நீதிமன்றத்தில் நுழைந்த முதல் நீதிபதிகளில் ஒருவர் ஆவார். அவர் டிசம்பர் 30, 2003 இல் தொழில்முறை வட்டாரங்களையும் பொதுமக்களிடமிருந்தும் பரிசீலிப்பதற்காக ஜனாதிபதியால் முன்மொழியப்பட்டார். செனட் தனது பதவிக்கு சூலை 7, 2004 அன்று ஒப்புதல் கொடுத்தார். அவர் பிப்ரவரி 3, 2005 இல் நீதிமன்றத்தில் உறுப்பினராக ஆனார். ICTY இல் தனது கடமைகளில் இருந்து விலகிச் செல்ல முடிந்தது. அர்ஜென்டினாவின் மிக உயர்ந்த நீதிமன்ற சட்டத்தின் பதவிக்கு ஒரு ஜனநாயக அரசாங்கத்தால் நியமிக்கப்பட்ட முதல் பெண்மணி ஆவார் (எலேனா ஹைட்டன், இரண்டாவதாக, பின்னர் நியமிக்கப்பட்டார், ஆனால் முன்பு நீதிமன்றத்தில் நுழைந்தார்).
ஆர்ஜிபீயின் பரிந்துரையை சமுதாயத்தின் சில துறைகளிலிருந்து எதிர்த்தது, குறிப்பாக ரோமன் கத்தோலிக்க திருச்சபையின் கன்சர்வேடிவ் பிரிவினர், அவர் "அரசியலில்" இன்னும் "வலதுபுறத்தை விட இடது", ஒரு "போர்க்குணமிக்க நாத்திகர்", மற்றும் " பெண்கள் தங்கள் சொந்த உடல்களை பற்றி முடிவு செய்ய ". பெரும்பாலான அர்ஜென்டினாவின் மதங்கள், 85% பெயரளவு ரோமன் கத்தோலிக்கம்; சில சந்தர்ப்பங்களில் கருக்கலைப்பு அர்ஜென்டினாவில் சட்டவிரோதமானது.
நியமனம் பொதுமக்களிடமிருந்தால், பல பழமைவாத குரல்கள் அவளது நாத்திகம் மற்றும் கருக்கலைப்பு பற்றிய அவரது நிலைப்பாட்டைக் குறைகூறியன; ஒரு கத்தோலிக்க அமைப்பானது ஒற்றை மற்றும் குழந்தை இல்லாத ஆர்ஜீபா, "அர்ஜென்டினா பெண்கள் பிரதிநிதி அல்ல" என்று புகார் கூறினார். இந்த விமர்சகங்களுக்கு Argibay பதிலளித்தார்: "ஒருவர் அல்லது ஒருவர் நேர்மையற்ற ஒரு அறிகுறியாக இருக்கிறார், இது பாரபட்சமின்மைக்கு எதிரான முதல் படியாகும் என்று நான் நம்புகிறேன். என்னுடைய நம்பிக்கைகள் அல்லது குறைபாடுகள் நீதித்துறை முடிவுகளில் தலையிடக் கூடாது என்று நான் நம்புகிறேன் எடுத்து. "
நீதியரசருக்கு 2007 ஆம் ஆண்டின் க்ரூபர் பரிசு வழங்கப்பட்டது (பாலின சமத்துவத்தை மேம்படுத்துவதற்காகவும், நீதி அமைப்பில் உள்ள ஊழலை அகற்றுவதற்காகவும் சிலி நாட்டு நீதிபதி கார்லோஸ் செர்டா மற்றும் பெருவியன் வழக்கறிஞரான மோனிகா பெரிடா டின்டா ஆகியோருடன் கலந்துரையாடப்பட்டது).
.சுவாசம், இதய மற்றும் குடல் பிரச்சினைகள் காரணமாக அவர் மே 10, 2014 அன்று இறந்தார்
குறிப்புகள்
பகுப்பு:1939 பிறப்புகள் பகுப்பு:2014 இறப்புகள்
பரிசேயனும் பாவியும் உவமை
250px|thumb|right|பரிசேயன் பரிசேயனும் பாவியும் அல்லது பரிசேயனும் வரிவசூலிப்பவனும் உவமை இயேசுவால் கூறப்பட்ட ஒரு உவமானக் கதையாகும். இது இயேசு தாங்கள் நேர்மையானவர் என்று நம்பி மற்றவர்கள் இகழ்ந்து ஒதுக்கும் சிலரைப் பார்த்து கூறினார். எப்படி கடவுளை தொழவேண்டும் என்பதற்கு உதாரணமாக இக்கதை தற்காலத்தில் கொள்ளப்படுகிறது. லூக்கா நற்செய்தியில் 18:9-14 இல் குறிப்பிடப்பட்டுள்ளது. "தம்மைத் தாமே உயர்த்துவோர் தாழ்த்தப்பெறுவர் தம்மைத்தாமே தாழ்த்துவோர் உயர்த்தப் பெறுவர்" என்பது இவ்வுவமையின் மைய கருத்தாகும்.
பின்னனி
இயேசு இக்கதையை கூறும் பின்னனிய அறிவது இவ்வுவமையின் பொருளை விளங்குவதற்கு முக்கியமாகும். இயேசுவின் பல உவமைகளை அன்றைய யூதா நாட்டின் கலாச்சார பின்னனியோடு நோக்கும் போது கதையின் பொருள் வெளிப்படையாகும்.
பரிசேயர்
பரிசேயர் எனப்படுபவர்கள் யூதமத ஒருசிறு குழுவை குறிக்கும். இது சமய மற்றும் அரசியல் நோக்கந்களை கொண்டிருந்தது. திருச்சடத்தை நன்கு படித்து தேர்ந்தவர்களாவார்கள். யூதரான யாரும் பரிசேயராக மாரலாம். இவர்கள் யூதமத கலாச்சாரங்களை காப்பதில் முன்னின்று செயற்பட்டு வந்தனர்.ஆனாலும் இயேசு வாழ்ந்த சமூகத்தில் பரிசேயரில் பெரும்பாலானோர் நீதிமான்கள் போல வேடமிட்டு திரிந்தனர். தங்களை உத்தமரென்று பரைசாற்றுவதில் முன்னின்று செயற்பட்டனர்.
வரிவசூலிப்பவர்
வரிவசூலிப்பவர்களோ அப்போது யூதா நாட்டை ஆன்ட உரோமை அரசுக்கு பணியாற்றினார்கள். இவர்கள் தங்கள் தொழிலின் பொருட்டு பலரை வருத்தி வரி வசூலிப்பதால் சமுதாயத்தில் பாவிகளாக கொள்ளப்பட்டனர்.
உவமை
250px|thumb|right|பாவி இருவர் இறைவனிடம் வேண்டக் கோவிலுக்குச் சென்றனர். ஒருவர் பரிசேயர், மற்றவர் வரிவசூலிப்பவர்(வரிதண்டுபவர்). பரிசேயர் நின்று கொண்டு, இவ்வாறு இறைவனிடம் வேண்டினார்"கடவுளே, நான் கொள்ளையர், நேர்மையற்றோர், விபசாரம் போன்ற மற்ற மக்களைப் போலவோ இல்லாதது பற்றி உமக்கு நன்றி செலுத்துகிறேன். வாரத்தில் இரு முறை நோன்பிருக்கிறேன். என்வருவாயில் எல்லாம் பத்திலொரு பங்கைக் கொடுக்கிறேன்."
ஆனால் வரிவசூலிப்பவரோ தொலைவில் நின்று கொண்டு வானத்தை அண்ணாந்து பார்க்கக்கூடத் துணியாமல் தம் மார்பில் அடித்துக்கொண்டு, "கடவுளே, பாவியாகிய என்மீது இரங்கியருளும்" என்றார்.
பரிசேயரல்ல, வரிவசூலிப்பவரே கடவுளுக்கு ஏற்புடையவராகி வீடு திரும்பினார். ஏனெனில் தம்மைத் தாமே உயர்த்துவோர் தாழ்த்தப்பெறுவர் தம்மைத்தாமே தாழ்த்துவோர் உயர்த்தப் பெறுவர்.
கருத்து
இங்கு பரிசேயன் கடவுள் சட்டத்தில் கூறிய அனைத்தையும் செய்த்தாக மற்றவர் முன் பரைசாற்றுவதில் கவனமிருந்த்தே தவிர கடவுளிடம் தன்னை தாழ்த்தவில்லை. அவன கடவுளிடம் தன் சுயத்தை மறைக்க என்னினான். இதனால் அவனது வேண்டுதலை கடவுள் புறக்கனித்தார்.
ஆனால் வரிவசூலிப்பவரோ கடவுள் முன்னதாக தன்னை தாழ்த்தினார். தன் பாவங்களை கூறினார். வெளிவேடமின்றி கடவுளிடம் சென்றார் இதனால் அவது வேண்டுதல் ஏற்கப்பட்டது. வெளிவேடமாக செபம் செய்வதை கடவுள் விரும்புவதில்லை. மேலும் தம்மைத் தாமே உயர்த்துவோர் தாழ்த்தப்பெறுவர் தம்மைத்தாமே தாழ்த்துவோர் உயர்த்தப் பெறுவர்.
வெளியிணப்புகள்
பகுப்பு:இயேசுவின் உவமைகள் பகுப்பு:லூக்கா நற்செய்தி
அக்டோபர் 2010 சுமாத்திரா நிலநடுக்கம்
அக்டோபர் 2010 சுமாத்திரா நிலநடுக்கம் என்பது இந்தோனேசியாவின் சுமாத்திராக் கரையில் 2010 அக்டோபர் 25 இல் இடம்பெற்ற 7.7 அளவு நிலநடுக்க நிகழ்வைக் குறிக்கும். இது உள்ளூர் நேரப்படி இரவு 09:42 மணிக்கு (14:42 UTC) இடம்பெற்றதாக ஐக்கிய அமெரிக்க நிலவியல் கணிப்பு தெரிவிக்கிறது. சுமாத்திராவில் மென்டவாய் தீவுகளுக்கு அருகே பெங்கூலுவுக்கு மேற்கே 240 கிமீ தூரத்தில் இந்நிலநடுக்கம் பதிவாகியது. இதன் ஆழம் 20.6 கிமீ ஆகும்.
References
சுமாத்திரா நிலநடுக்கம் பகுப்பு:சுமாத்திரா வரலாறு பகுப்பு:நிலநடுக்கங்கள்
வெள்ளிச்சந்தை ஊராட்சி
வெள்ளிச்சந்தை ஊராட்சி (Vellichandai Gram Panchayat), தமிழ்நாட்டின் கன்னியாகுமரி மாவட்டத்தில் உள்ள குருந்தன்கோடு வட்டாரத்தில் அமைந்துள்ளது. இந்த ஊராட்சி, குளச்சல் சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9851 ஆகும். இவர்களில் பெண்கள் 4976 பேரும் ஆண்கள் 4875 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அமெரிக்க நாட்டின் தொழில்நுட்ப புதுமையாக்கப் பதக்கம்
அமெரிக்க நாட்டின் தொழில்நுட்ப புதுமையாக்கப் பதக்கம் அமெரிக்க நாட்டரசு அவர்களின் குடியரசுத் தலைவரால் வழங்கிப் பெருமை தரும் அந்நாட்டின் தலையாய ”தொழிநுட்பப் புதுமையாக்கப் பரிசு”. இது முன்னர் நேசனல் மெடல் ஆப் டெக்னாலச்சி (National Medal of Technology) என்னும் பெயரில் முன்னர் வழங்கப்பெற்றது, இப்பொழுது நேசனல் மெடல் ஆப் டெக்னாலச்சி அண்டு இன்னொவேசன் ( National Medal of Technology and Innovation) என்னும் பெயரில் வழங்கப்பெறுகின்றது. இப்பரிசை தனி ஒருவருக்கோ, குழுவாக சிலருக்கோ, ஒரு நிறுவனத்துக்கோ தருகிறார்கள். தொழில்நுட்பம் தொடர்பான துறையில், இதுவே அமெரிக்கக் குடி ஒருவருக்கு வழங்கும் அந்நாட்டின் தலையாய பரிசு.
வரலாறு
த நேசனல் மெடல் ஆப் டெக்னாலச்சி பரிசை 1980 இல் அமெரிக்கக் காங்கிரசு என்னும் பேராயம், இசுட்டீவன்சன்-வைண்டுலர் தொழில்நுட்பச் சட்டம் என்பதன் அடிப்படையில் நிறுவியது. தொழில்நுட்பத் துறையில் புதுமையாக்கத்தை ஊக்குவிக்கும் பொருட்டு, அதுவும் உலகளாவிய களத்தில் அமெரிக்காவின் முற்படு முயற்சி முன்னிற்க அந்நாட்டு இருகட்சிகளின் கூட்டு முயற்சியாக இப்பரிசு உருவாக்கப்பட்டது. முதல் பரிசை 1985 இல் ரோனால்டு ரேகன் 12 பேருக்கும் ஒரு நிறுவனத்துக்கும் அளித்தார் முதலில் இப்பரிசைப் பெற்றவர்களின் வரிசையில் தொழில்நுட்பத்தில் பெரும் புள்ளிகளாக அறியப்பெற்ற, ஆப்பிள் கணினி நிறுவனத்தைத் தோற்றுவித்த, இசுட்டீவ் சாப்ஃசு, இசுட்டீவ் வோசினிக் (Stephen Wozniak) ஆகியோரும், பெல் ஆய்வகமும் அடங்கும்
பரிசு பெற்றோர்
, மொத்தம் 135 பேர்களும் 12 நிறுவனங்களும் இப்பரிசைப் பெற்ற பெருமை அடைத்துள்ளனர்.
பரிசு பெற்றோர்களில் சிலர்:
வெளி இணைப்புகள்
பகுப்பு:பரிசுகளும் விருதுகளும்
பூஜா சூத்
பூஜா சூத் ஒரு இந்திய களப்பணியாளர் மற்றும் கலை மேலாண்மை ஆலோசகர். அவர் KHOJ இன் சர்வதேச கலைஞர் சங்கத்தின் நிறுவனர் உறுப்பினர் மற்றும் இயக்குனர் ஆவார்.
கல்வி
பூஜா ஒரு கணித பட்டதாரி ஆவார். புனேயில் சிம்பியாசிஸ்  வனிக மேலாண்மை தொழில்நுட்ப நிறுவனத்தில் சந்தைப்படுத்ததுலுக்கான வணிக மேலாண்மையில் முதுகலைப் பட்டம்(1984-86) பெற்றார். 1990- 92 இல் பஞ்சாப் பல்கலைக்கழகம், சண்டிகரில் இருந்து கலை வரலாற்றில் முதுகலைப் பட்டமும்,   2007 ஆம் ஆன்டில் CEU,  புடாபெஸ்ட் இலிருந்து கலாச்சாரக் கொள்கைக்கான சான்றிதழ் பட்டமும்   2000 இல் ICCM இன் ஐரோப்பிய கோடைக்கால அகாடமி, சால்ஸ்பர்க்கிலிருந்து கலை மேலாண்மைக்கான  சான்றிதழும் பெற்றார். (2000)
மேற்கோள்கள்
பகுப்பு:கலைஞர்கள் பகுப்பு:இந்தியப் பெண்கள்
பாண்டரங்கண்ணனார்
பாண்டரங்கண்ணனார் சங்ககாலப் புலவர். புறநானூறு 16 எண்ணுள்ள ஒரே ஒரு பாடல் மட்டும் இவரது பாடலாகச் சங்கநூல் தொகுப்பில் உள்ளது. அதில் இவர் சோழன் இராசசூயம் வேட்ட பெருநற்கிள்ளியின் வெற்றியைப் பாராட்டியுள்ளார்.
பெருநற்கிள்ளியின் இராசசூயம்
இவன் முருகன் போல் சீற்றம் கொண்டவனாம்.
குதிரைப்படை கொண்டு பகைவரை வென்றானாம்.
பகைநாட்டு வீட்டுக்கூரை மரங்களை விறகாக்கிக் கொண்டானாம்.
விளைவயல்களைக் கவர்ந்துகொண்டானாம்.
நீர்த்துறைகளில் தன் களிறுகள் படிய விட்டுவிட்டானாம்.
வெளி இணைப்பு
பகுப்பு:சங்கப் புலவர்கள்
வெப்பப் பயன் கூட்டு விகிதம்.
வெப்பப் பயன் கூட்டு விகிதம்.(Thermal enhancement ratio-TER ) கதிர்மருத்துவத்தின் போது, மருத்துவம் தொடங்குமுன் அல்லது கதிர் வீச்சி முடிந்தவுடன் புற்றுத்திசுக்களை வெப்பமுறச் செய்தால் மருத்துவத்தின் பலன்,வெறும் கதிர்வீச்சினால் பெறப்படும் விளைவைவிடக. கூடுதலாக இருக்கக் காணப்படுகிறது.இவ்வாறு அதிகரித்துக் காணப்படும் இவ்விளைவே கதிர்மருதுவத்தில் வெப்பப் பயன் கூட்டு விகிதம் எனப்படுகிறது. இது 1 முதல் 1.6 வரையிலும் இருப்பதும் தெரிய வந்துள்ளது.இது ஒவ்வொரு நாளும் மேற்கொள்ளப்பட வேண்டும்.
BARC Notes
பகுப்பு:புற்றுநோயியல்
ஐக்கிய அமெரிக்கக் குடியரசுத் தலைவர் தேர்தல், 2012
2012 ஐக்கிய அமெரிக்கக் குடியரசுத் தலைவர் தேர்தல் 2012, நவம்பர் 6, செவ்வாய்க்கிழமை நடைபெற்றது. இது அமெரிக்காவின் 57வது தேர்தலாகும். இத்தேர்தல் குடியரசுத் தலைவரை தேர்ந்தெடுக்கும் உரிமைபெற்ற வாக்காளர் குழுவால் தேர்ந்தெடுக்கப்படுகிறது. இவர்களே துணை குடியரசுத் தலைவரையும் 2012, திசம்பர் 17 அன்று தேர்ந்தெடுப்பர். தற்போதைய குடியரசுத் தலைவர் பராக் ஒபாமா, இரண்டாம் முறையாக மக்களாட்சி கட்சி சார்பில் தேர்தலில் போட்டியிட்டார். குடியரசுக் கட்சி வேட்பாளராக மிட் ராம்னி அதிபர் வேட்பாளராக நிறுத்தப்பட்டார். இரு தரப்பிற்கும் மிக இறுக்கமான நிலையில் தேர்தல் முடிவுகள் இடம்பெறும் என மிக முக்கியமான ஊடகங்கள் தமது கருத்துக் கணிப்பில் தெரிவித்திருந்தன. நவம்பர் 7, அதிகாலை 1:00 மணியளவில் வெற்றி பெறுவதற்குத் தேவையான மிகக் குறைந்த 270 வாக்காளர் குழுக்களை பராக் ஒபாமா பெற்றதை அடுத்து, குடியரசுக் கட்சி வேட்பாளர் மிட் ராம்னி தமது தோல்வியை ஒப்புக் கொண்டார்.
2012 குடியரசுத் தலைவர் தேர்தலுடன் ஐக்கிய அமெரிக்க செனட் தேர்தலும், பல்வேறு மாகாணத் தேர்தல்களும் நடைபெற்றன.
மேற்கோள்கள்
பகுப்பு:ஐக்கிய அமெரிக்காவில் தேர்தல்கள் பகுப்பு:2012 தேர்தல்கள்
தேசியவாதம்
300px|thumb| [[சுதந்திரதேவி மக்களை வழிநடத்துகிறது (இயுஜீன் டெலாக்குரோயிக்ஸ், 1830) தேசியவாதக் கலைக்கான ஒரு புகழ்பெற்ற எடுத்துக்காட்டு ]] தேசியவாதம் என்பது நாட்டினம் ஒன்றின் மீது அக்கறை கொண்ட ஒரு கருத்தியல், உணர்வு, ஒரு பண்பாட்டு வடிவம் அல்லது சமூக இயக்கம் ஆகும். நாட்டினங்கள் என்பதன் வரலாற்று மூலம் குறித்துக் குறிப்பிடத் தக்க கருத்து வேறுபாடுகள் காணப்பட்டாலும், ஒரு கருத்தியல், ஒரு சமூக இயக்கம் என்ற வகையிலாவது, தேசியவாதம் என்பது ஐரோப்பாவில் உருவான ஒரு அண்மைக்காலத் தோற்றப்பாடு என்பதைப் பல அறிஞர்கள் ஏற்றுக்கொள்கின்றனர். இது எப்போது எங்கே தோன்றியது என்பதைத் துல்லியமாகச் சொல்ல முடியாவிட்டாலும், 18 ஆம் நூற்றாண்டில் பிரெஞ்சுப் புரட்சிக் காலத்தில் தோன்றிய மக்கள் இறைமைக்கான போராட்டங்கள் போன்றவற்றோடு இது நெருங்கிய தொடர்பு கொண்டது. அப்போதிருந்து, உலக வரலாற்றில் தேசியவாதம், குறிப்பிடத்தக்க அரசியல், சமூக சக்தியாக இருந்து வந்தது. முதலாம், இரண்டாம் உலகப் போர்கள் உருவானதற்காக முக்கிய காரணமாகவும் இது தொழிற்பட்டதைச் சிறப்பாகக் குறிப்பிடலாம்.
ஒரு கருத்தியல் என்ற வகையில், தேசியவாதம், மக்கள் இறைமைக் கொள்கையின்படி மக்கள் என்பது நாட்டினம் (nation) என்று கொள்கிறது. அத்துடன், இதன் விளைவாக நாட்டினத் தன்னாட்சி உரிமைக் கொள்கையின் அடிப்படையில் நிறுவப்பட்ட நாட்டின அரசுகளே ஏற்றுக்கொள்ளத் தக்கவை என்கிறது தேசியவாதம். பல நாடுகள் பல இனங்களைக் கொண்டிருக்கின்றன அல்லது நாட்டினத் தகுதி கோரும் ஒன்றுக்கு மேற்பட்ட குழுக்களைக் கொண்டவையாக இருக்கின்றன. இதனால், தேசியவாதம் பெரும்பாலும் முரண்பாடுகளைத் தோற்றுவிப்பதுடன், பேரரசுவாத ஆக்கிரமிப்பு, நாட்டின விடுதலை ஆகிய சூழல்களில் போர்கள், பிரிவினை, இனப்படுகொலை போன்றவற்றோடு தொடர்புடையதாக உள்ளது.
தேசியவாதமானது தேசத்திற்கான பக்தி என்பதாகும். இது மக்கள் ஒன்றாக இணைக்கும் ஒரு உணர்வு ஆகும். தேசிய சின்னங்கள், தேசிய கொடிகள், தேசிய கீதங்கள், தேசிய மொழிகள், தேசிய தொன்மங்கள் மற்றும் தேசிய அடையாளத்தின் பிற சின்னங்கள் ஆகியவை தேசியவாதத்தில் மிக முக்கியமானவை. தேசியவாதம் என்பது ஒரு குறிப்பிட்ட நாடுகளின் நலன்களை மேம்படுத்துவதன் மூலம், குறிப்பாக சுய-ஆட்சி, அல்லது முழு இறையாண்மையை பெற்றுக்கொள்வதன் நோக்கம் கொண்ட குழுவினரின் தாய்நாட்டின் மீதுள்ள அரசியல், சமூக மற்றும் பொருளாதார அமைப்புகளின் ஒரு எல்லையாகும். தேசியவாதம் என்பது கலாச்சாரம், மொழி, இனம், மதம், அரசியல் இலக்குகள் அல்லது ஒரு பொதுவான மூதாதையர் உள்ள நம்பிக்கை போன்ற பகிரப்பட்ட குணாதிசயங்களை அடிப்படையாகக் கொண்ட தேசிய அடையாளத்தை உருவாக்குவதற்கும் பராமரிப்பதற்கும் நோக்குநிலை ஆகும்.
சொற்பிறப்பியல்
ஒரு நாட்டின் குடியிருப்பாளர்களைக் குறிக்கவும், பகிர்ந்து கொள்ளப்பட்ட வரலாறு, சட்டம், மொழி, அரசியல் உரிமைகள், மதம் மற்றும் மரபுகள் ஆகியவற்றைக் கொண்டிருக்கும் கூட்டு அடையாளங்களுடனான, நவீன கருத்தாக்கத்திற்கு மிகவும் ஒத்ததாக, வார்த்தை 1850 க்கு முன்னர் ஐரோப்பாவில் பயன்படுத்தப்பட்டது.தேசியவாத கருத்து பழையதாக இருந்தாலும், தேசியவாதம் (Nationalism) ஆங்கிலத்தில் ஒரு புதிய சொல் ஆகும். இது 1798 இல் அறிமுகப்படுத்தப்பட்டது. இது 19 ஆம் நூற்றாண்டில் இந்த வார்த்தை மிக முக்கியமானதாக ஆனது. 1914 க்குப் பின்னர் இந்த வார்த்தை பெருமளவில் எதிர்மறையாக மாறியது. "இருபதாம் நூற்றாண்டு, தேசியவாதத்துடனான ஆழ்ந்த ஏமாற்றத்தின் நேரம், உலகமயமாதலின் மிகப்பெரிய யுகமும் ஆகும்" என்று கிளெண்டா ஸ்லூகா குறிப்பிடுகிறார்.
ஒருங்கிணைந்த தேசியவாதம்
ஒருங்கிணைந்த தேசியவாதம் உட்பட பல்வேறு வகையான தேசியவாதங்கள் உள்ளன. ஒரு தேசிய சுதந்திரம் அடைந்து ஒரு சுயாதீன அரசை நிறுவிய பின்னர் ஒருங்கிணைந்த தேசியவாதம் ஏற்படுகிறது. பாசிஸ்டு இத்தாலி மற்றும் நாஜி ஜெர்மனி, ஆல்ட்டர் மற்றும் பிரவுன் ஆகியவற்றின் கூற்றுப்படி, ஒருங்கிணைந்த தேசியவாதத்தின் எடுத்துக்காட்டுகள் ஆகும்.ஒருங்கிணைந்த தேசியவாதத்தை குணாதிசயப்படுத்துகின்ற சில குணாதிசயங்கள் தனிநபர் எதிர்ப்பு, ஸ்டாடிசம் (சில சித்தாந்தங்களால் திட்டமிடப்பட்டவை), தீவிர தீவிரவாதம் மற்றும் ஆக்கிரோஷ-விரிவாக்கவாத இராணுவவாதம் ஆகியவை ஆகும். ஒருங்கிணைந்த தேசியவாதம் என்பது பாசிசத்தோடு அடிக்கடி இணைகிறது, எனினும் பல இயற்கை கருத்து வேறுபாடுகள் உள்ளன. சுயாதீனத்தை அடைந்தவுடன் ஒரு வலுவான இராணுவ சகாப்தம் ஒரு வலுவான இராணுவ ஒழுக்கத்தை அடைந்த நாடுகளில் ஒருங்கிணைந்த தேசியவாதம் தோன்றுகிறது, ஒரு புதிய இராணுவத்தின் பாதுகாப்பு மற்றும் நம்பகத்தன்மையை உறுதிப்படுத்த ஒரு வலுவான இராணுவம் தேவை என்று நம்பப்படுகிறது. மேலும், அத்தகைய விடுதலை போராட்டத்தின் வெற்றி, தேசிய உயர்ந்த உணர்வின் விளைவாக, தீவிர தேசியவாதத்திற்கு வழிவகுக்கும்.
பொதுஜன தேசியவாதம்
பொதுஜன தேசியவாதம் (தாராளவாத தேசியவாதம் என்றும் அழைக்கப்படுவது) தேசத்தைச் சேர்ந்தவர்களாகவும், சமமான மற்றும் பகிரப்பட்ட அரசியல் உரிமைகள் மற்றும் அதேபோன்ற அரசியல் நடைமுறைகளுக்கு விசுவாசம் உள்ளவர்களாக இருப்பதை அடையாளப்படுத்தும் ஒரு கூட்டாண்மை என தேசத்தை வரையறுக்கிறது.பொதுமக்களது தேசியவாத கொள்கைகளின் படி, தேசமானது பொதுவான இனப்பெருக்கம் சார்ந்ததாக இருக்கவில்லை, ஆனால் ஒரு முக்கிய அரசியல் தன்மை, இனக்குழு அல்ல.
இனவாத தேசியவாதம்
தேசியமயமாக்கல் மற்றும் அதேசமயம், ஒரு இனத்தையோ அல்லது நாட்டின்மீது மற்றவர்களுடைய மேன்மையை நம்புவதையோ நம்புவது இல்லை, சில தேசியவாதிகள் இனவெறி மேலாதிக்கத்தை அல்லது பாதுகாப்புவாதத்தை ஆதரிக்கின்றனர்.
மத தேசியவாதம்
மதம் சார்ந்த தேசியவாதம் ஒரு குறிப்பிட்ட மத நம்பிக்கையின்மை, கொள்கை, அல்லது தேசிய ஒற்றுமை உணர்வு, பன்னாட்டு குடிமக்கள் மத்தியில் ஒரு பொதுப் பங்கினை பங்கிட்டுக் கொள்ளும் வகையில் பகிர்ந்து கொள்ளக்கூடிய மதத்திற்கு தேசியவாதத்தின் உறவு ஆகும். இந்துத்துவா, பாகிஸ்தானிய தேசியவாதம் (இரண்டு நாடுகள் கோட்பாடு), Religious Zionism எல்லாம் சில உதாரணங்கள்.
தேசிய தூய்மை
சில தேசியவாதிகள் சில குழுக்களை ஒதுக்கி விடுகின்றனர். சில தேசியவாதிகள் இன, மொழி, கலாச்சார, வரலாற்று அல்லது மத சொற்களில் (அல்லது இவற்றின் கலவையாக) தேசிய சமூகத்தை வரையறுக்கிறார்கள், பின்னர் அவர்கள் 'தேசிய சமூகத்தின்' பகுதியாக இல்லை என சில சிறுபான்மையினர் கருதுகின்றனர். . நாட்டினரால் ஆக்கிரமிக்கப்பட்ட நிலப்பகுதியை விட தேசிய அடையாளத்திற்கு சில சமயங்களில் ஒரு தொன்மையான தாயகம் மிகவும் முக்கியமானது.
இடதுசாரி தேசியவாதம்
இடது சாரி தேசியவாதம் (எப்போதாவது சோசலிச தேசியவாதம் என்று அழைக்கப்படுகிறது, தேசிய சோசலிசத்துடன் குழப்பப்படக்கூடாது), இடதுசாரி அரசியலை தேசியவாதத்துடன் இணைக்கும் எந்த அரசியல் இயக்கத்தையும் குறிக்கிறது.பல தேசியவாத இயக்கங்கள் தேசிய விடுதலைக்காக அர்ப்பணிக்கப்பட்டவை, அவற்றின் நாடுகள் பிற நாடுகளால் துன்புறுத்தப்பட்டு வருகின்றன என்பதோடு, குற்றவாளிகளிடமிருந்து தங்களை விடுவிப்பதன் மூலம் சுயநிர்ணயத்தைத் தூண்ட வேண்டும். எதிர்ப்பு திருத்தல்வாத மார்க்சிச-லெனினிசம் நெருக்கமாக இந்த சித்தாந்தத்துடன் இணைந்துள்ளது.
மேலே குறிப்பிடப்பட்டுள்ள நடைமுறை உதாரணங்கள் ஸ்டாலினின் ஆரம்பகால வேலை மார்க்சிசமும், தேசிய வினாவும், ஒரு சோசலிசமும், ஒரு தேசிய அரசியலிலும் தேசியவாதத்தை இனவாத அல்லது மத பிளவுகள் இல்லாமல் தேசிய விடுதலைக்காக போராடும் ஒரு சர்வதேசிய சூழலில் பயன்படுத்த முடியும் என்று அறிவிக்கிறது, 1959 ஆம் ஆண்டு கியூபா புரட்சியை துவக்கிய ஃபிடல் காஸ்ட்ரோவின் 26 ஜூலை இயக்கம், அயர்லாந்தின் சின் ஃபெய்ன், வேல்ஸின் ப்ளைட் சைம்ரூ, பங்களாதேஷில் ஆவாமி லீக், தென்னாப்பிரிக்காவின் ஆபிரிக்க தேசிய காங்கிரஸ் மற்றும் கிழக்கு ஐரோப்பாவின் பல இயக்கங்கள்.
பிராந்திய தேசியவாதம்
ஒரு குறிப்பிட்ட தேசத்தின் அனைத்து குடிமக்களும் தங்கள் நாட்டில் பிறந்த அல்லது தத்தெடுப்புக்கு கடமைப்பட்டிருப்பதாக பிராந்திய தேசியவாதிகள் கருதுகின்றனர். ஒரு புனிதமான தரமானது நாட்டில் தேடப்படும் மற்றும் பிரபலமான நினைவுகூறல்களில் எதிர்பார்க்கப்படுகிறது. குடியுரிமை தேசியவாதிகளால் சிறந்தது. ஒரு பிராந்திய தேசியவாதத்தின் ஒரு அளவுகோல் பொது மக்களின் பொதுவான மதிப்புகள், குறியீடுகள், மரபுகள் ஆகியவற்றை அடிப்படையாகக் கொண்ட ஒரு பரந்த, பொது கலாச்சாரத்தை ஸ்தாபிப்பதாகும்.
எதிர்ப்பு காலனித்துவ தேசியவாதம்
போருக்குப் பிந்திய காலப்பகுதிகளை அகற்றுவதன் போது தேசியவாதத்தின் இந்த வடிவம் வந்தது. வெளிநாட்டு சக்திகளால் அடிபணியப்படுவதற்கு எதிராக ஆபிரிக்காவிலும் ஆசியாவிலும் இது ஒரு பிரதிபலிப்பாக இருந்தது. இது சோரிஸ்ட் பேரரசின் ரஷ்ய அல்லாத பகுதிகளிலும் பின்னர் சோவியத் யூனியனில் ரஷ்ய போல்ஷிவிக்கு ஆட்சியை புதுப்பித்த ரஷ்ய ஏகாதிபத்தியமாக ரஷ்ய போல்ஷிவிக் ஆட்சியை கண்டனம் செய்த யூ.எஸ்.எஸ்.ஆர். இந்தியத் துணைக்கண்டத்தில் மகாத்மா காந்தி தலைமையிலான அமைதியான செயலூக்கமான எதிர்த்தரப்பு இயக்கம் உள்பட பல தேசியவாதிகள் இந்தப் போக்கைக் கைப்பற்றினர். பெனடிக்ட் ஆண்டர்சன், காலனித்துவ எதிர்ப்பு தேசியவாதம், எழுத்தறிவு மற்றும் இருமொழி சுதேச புத்திஜீவிகளின் அனுபவத்தில் ஏகாதிபத்திய சக்தியின் மொழியில் சரளமாக உள்ளார் என்று வாதிட்டார், அதன் "தேசிய" வரலாற்றில் பாடப்படும், மற்றும் காலனித்துவ நிர்வாக அதிகாரிகளை பணியமர்த்துதல் ஆனால் அதன் உயர்ந்த மட்டங்களை உள்ளடக்கியது அல்ல. காலனித்துவ தேசிய அரசாங்கங்கள் முந்தைய ஏகாதிபத்திய நிர்வாகத்தின் உள்நாட்டு வடிவங்களாக இருந்தன.
பான்-தேசாபிமானம்
பான்-தேசியவாதம் என்பது ஒரு பெரிய பரப்பளவை உள்ளடக்கியது. பான்-தேசியவாதம் இனக்குழுக்களின் "கொத்தாக" அதிக கவனம் செலுத்துகிறது. பான்-ஸ்லாவியம் பான்-தேசியவாதத்தின் ஒரு எடுத்துக்காட்டு ஆகும். ஒரு நாடு அனைத்து ஸ்லாவிக் மக்களையும் ஐக்கியப்படுத்துவதே ஆகும். 1918 ஆம் ஆண்டில் யூகோஸ்லாவியாவில் பல தென் ஸ்லேவிக் மக்களை ஐக்கியப்படுத்துவதன் மூலம் அவர்கள் வெற்றியடைந்தனர்.
மேற்கோள்கள்
பகுப்பு:அரசியல் பகுப்பு:தேசியவாதம் பகுப்பு:மானிடவியல்
சொரிக்காம்பட்டி ஊராட்சி
சொரிக்காம்பட்டி ஊராட்சி (Sorikkampatty Gram Panchayat), தமிழ்நாட்டின் மதுரை மாவட்டத்தில் உள்ள திருமங்கலம் ஊராட்சி ஒன்றியத்தில் அமைந்துள்ளது. இந்த ஊராட்சி, திருமங்கலம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1437 ஆகும். இவர்களில் பெண்கள் 671 பேரும் ஆண்கள் 766 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இந்திய மானிடவியல் ஆய்வகம்
இந்திய மானிடவியல் ஆய்வகம் (Anthropological Survey of India (AnSI) மனிதப் பண்பாட்டு மானிடவியல் ஆய்வுகள் மற்றும் கள தரவு ஆராய்ச்சிகளில் ஈடுபட்டுள்ள இந்திய அரசின் உயர்ந்த அமைப்பாகும். இது முதன்மையாக உடல்சார் மானிடவியல் மற்றும் பண்பாட்டு மானிடவியல் துறைகளில் செயல்படுகிறது. மேலும் இந்திய மானுடவியில ஆய்வகம், இந்தியப் பழங்குடியின மக்கள் மீது வலுவான கவனம் செலுத்துவதுடன், பிற சமூகங்கள் மற்றும் சமயக் குழுக்களின் பண்பாடுகள் மற்றும் மானிடவியல்சார் மொழிகளையும் ஆவணப்படுத்துகிறது.இந்திய அரசின்  பண்பாட்டு அமைச்சகத்தின் கீழ் இயங்கும் இந்திய மானுடவியில ஆய்வகத்தின் தலைமையிடம் கொல்கத்தா இந்திய அருங்காட்சியக வளாகத்தில் 1948 ஆண்டு முதல் இயங்குகிறது.
வரலாறு
பிரித்தானிய இந்தியாவின் ஆட்சியில் 1916- ஆம் ஆண்டு முதல் இந்திய அருங்காட்சியகத்தின் ஒரு பிரிவாக விலங்கின மற்றும் மானுடவியல் ஆய்வகம் செயல்பட்டது. பின்னர் இந்திய விலங்கின ஆய்வகம் தனியாக செயல்படத் துவங்கியது. 1945-இல் மானுடவியல் ஆய்வகம் தன்னாட்சி அமைப்பாக துவக்கப்பட்டது. இதன் முதல் இயக்குநராக வீரஜா சங்கர் குகாவும், துணை இயக்குநராக வெரியர் எல்வினும் இருந்தனர். இதன் கிளை ஒன்று அந்தமான் நிக்கோபர் தீவுகளின் தலைமையிடமான போர்ட் பிளையர், சில்லாங், தேராதூன், உதய்பூர், நாக்பூர் மற்றும் மைசூரில் நூலகத்துடன் 1960 முதல் இயங்குகிறது.
வெளி இணைப்புகள்
பகுப்பு:மானிடவியல் பகுப்பு:இந்திய அரசு அமைப்புகள்
பழக்கமான குற்றவாளிகள்
வழக்கமான குற்றம் செய்பவர் அல்லது மீண்டும் மீண்டும் குற்றம் செய்பவர் அல்லது தொழில்முறை குற்றவாளி, (Habitual offender), திருட்டு, கொள்ளை போன்ற குற்றச் செயல்களில் ஈடுபடுவதை பரம்பரைத் தொழிலாகக் கொண்டவர்களையும், இரண்டு முறைக்கு மேல் தொடர்ந்து குற்றச் செயல்களில் ஈடுபட்டு சிறை தண்டனை பெற்றவர்களைக் குறிக்கும். இது போன்ற பழக்கமான குற்றவாளிகளின் உடல் அடையாளங்கள், கைரேகைகள் காவல்துறை மற்றும் சிறைச்சாலைகளில் ஆவணப்படுத்தப்படும்.
இந்தியாவில்
1857 சிப்பாய்க் கிளர்ச்சியைத் தொடர்ந்து, பிரித்தானிய இந்தியாவின் ஆட்சியாளர்கள் 1931-ஆம் ஆண்டில் 1924 குற்றப் பரம்பரை சட்டம் கொண்டு வந்தது. இந்த சட்டத்தின் கீழ், 237 சாதிகள் மற்றும் பழங்குடியினருக்கு குற்றப் பிறப்புக் குறியீடு வழங்கப்பட்டது. இந்திய விடுதலைக்குப் பின் 1952-ஆம் ஆண்டில் குற்றப்பரம்பரை சட்டம் நீக்கப்பட்டது. அதற்குப் பதிலாக 1956-ஆம் ஆண்டில் பழக்கமான குற்றவாளிகள் சட்டம் இயற்றப்பட்டது. பழக்கவழக்கக் குற்றவாளிகள் சட்டத்தின்படி, ஒரு பழக்கவழக்கக் குற்றவாளி என்பது அகநிலை மற்றும் புறநிலை தாக்கங்களுக்குப் பலியாகி, குற்றத்தில் ஒரு குறிப்பிட்ட நடைமுறையை வெளிப்படுத்தி, அவர்கள் வாழும் சமூகத்திற்கு ஆபத்தை இழைப்பவர் ஆவார். பொதுவாக பழக்கவழக்கக் குற்றவாளிகள் தங்கள் வாழ்ககையின் பெரும்பகுதியை சிறைகளில் கழிக்கின்றனர். ஏனென்றால் அவர்கள் சிறையிலிருந்து விடுதலையான உடன் மீண்டும் குற்றங்களைச் செய்து மீண்டும் சிறைக்குச் செல்கிறார்கள்.
இன்றளவும் பார்திகள், கஞ்சர்கள், ராமோஷிகள், கேப்மாரிகள், குறவர்கள் மற்றும் வஞ்சாரிகள் போன்ற 'குற்றவாளி' பழங்குடியினரின் பல வகைகள் உறுதியான அரசின் நடவடிக்கைக்கு வெளியே தொடர்ந்து இருக்கின்றன. பெரும்பாலும் இத்தகைய பழங்குடியினரின் உறுப்பினர்களை, காவல்துறையால் கைது செய்யத் தவறிய குற்றவாளிகளுக்கு மாற்றாக மாற்றப்படுகிறார்கள்.
மேற்கோள்கள்
பகுப்பு:இந்தியாவில் குற்றங்கள்
கிப்பாரா கேரியாசியா
கிப்பாரா கேரியாசியா (Kibara coriacea) என்ற சிற்றினத் தாவரம் மோனிமியேசியா என்ற குடும்பத்தை சார்ந்தது. இப்பண்பைக் கொண்ட கேரியாசியா என்ற வார்த்தை இலத்தின் மொழியில் “தோல்” போன்றது எனப்படும். இத்தாவரத்தின் இலைகள் தோல் போன்ற பரப்பை கொண்டவையாகும்.
விளக்கம்
கிப்பாரா கேரியாசியா மரம் அல்லது புதர் செடி வகை தாவரமாகும். 15 மீட்டர் (50அடி) உயரம் மற்றும் கட்டை தண்டின் குறுக்களவு 15 செண்டி மீட்டர் (6அங்குல) கொண்டது வரையிலான அளவுக்கு இது வளரும். மென்மையாகனி வகை ட்ரூப் நீள்வட்ட வடிவமானது, பழுத்த கனியின் நிறம் அடர் நீலம் அல்லது ஊதா அல்லது கருப்பாக காணப்படும். இதன் நீளம் 2 சென்டி மீட்டர் (1அங்குலம்) ஆகும். கனி உணவாக உண்ணக் கூடியது. தண்டின் மேற்பகுதியில் மென்மையான வெளிர் சாம்பல் நிறம் பட்டை உள்ளது.
பரவல் மற்றும் வாழிடம்
கிப்பாரா கேரியாஸியா இந்தியா, இயற்கையாகவே வளர்ந்து காணப்படுகிறது. இது தவிர இந்தோனேசியா, மலேசியா,(போர்னியோ) மற்றும் சிங்கப்பூர் போன்ற நாடுகளை வாழிடமாக கொண்டது. இத்தாவரம் கடல் மட்டத்திலிருந்து 1600 மீட்டர் (5200 அடி) உயரமான மலைப்பகுதி மற்றும் தாழ்வான மழைக்காடுகள், பகுதியை தனது வாழிடமாக கொண்டது.
மேற்கோள்கள்
பகுப்பு:இந்தியத் தாவரங்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மார்க்கெசசுத் தீவுகள்
மார்க்கெசசுத் தீவுகள் (Marquesas Islands, Îles Marquises அல்லது Archipel des Marquises அல்லது Marquises; மார்க்கெசான்: Te Henua (K)enana, பொருள்: "ஆண்களின் நிலம்") தெற்குப் பசிபிக் பெருங்கடலில் அமைந்துள்ள, பிரான்சின் ஆட்சிப் பகுதியான பிரெஞ்சுப் பொலினீசியாவுக்குள் அடங்கிய எரிமலைத் தீவுக் கூட்டங்கள் ஆகும். மார்க்கெசசுத் தீவுகள் 9° 00தெ, 139° 30மே இல் அமைந்துள்ளன. இங்குள்ள மிக உயர்ந்த இடமாக உவா பு தீவில் காணப்படும் ஒவாவே மலை உச்சி உள்ளது. இதன் உயரம் கடல் மட்டத்தில் இருந்து 1,230 மீ (4,035 அடி).
வரலாறு
தற்போது கிடைக்கும் குறிப்புகளின்படி இத்தீவுகளில் முதல் குடியேறியோர் பொலினீசியர்கள் ஆவர். தொல்லியல் சான்றுகளின்படி இவர்கள் கிபி 100க்கு முன் இங்கு வந்ததாக நம்பப்படுகிறது. இனவியல், மொழியியல் ஆகியவை சார்ந்த சான்றுகளின் அடிப்படையில் இவர்கள் தொங்கா, சமோவா ஆகிய பகுதிகளில் இருந்து வந்திருக்கலாம் எனத் தெரிகிறது.
1595 ஆம் ஆண்டு யூலை 21 ஆம் தேதி இப்பகுதியை அடைந்த ஆல்வாரோ டி மென்டனா டெ நெய்ரா என்னும் எசுப்பானிய நாடுகண் பயணி இத்தீவுகளுக்குத் தற்போது வழங்கும் பெயர்களை இட்டார். அக்காலத்தில் பெருவின் வைசுராயாக இருந்த அவருடைய புரவலரான கனேட்டேயின் ஐந்தாம் மார்க்கிசு, கார்சியா உர்ட்டாடோ டெ மென்டோசாவின் பெயரைத் தழுவியே இப்பெயர்கள் வழங்கப்பட்டன. மென்டனா சாலமன் தீவுகளுக்குச் செல்வதற்கு முன் முதலில் பாத்து இவாவுக்கும், பின்னர் தகுவாத்தாவுக்கும் சென்றார்.
குறிப்புகள்
பகுப்பு:பிரெஞ்சு பொலினீசியா
ரோவன் அட்கின்சன்
ரோவன் செபாஸ்டின் அட்கின்சன் (Rowan Sebastian Atkinson, பிறப்பு: 6 சனவரி 1955) ஒர் ஆங்கிலேய நகைச்சுவையாளரும், நடிகரும், எழுத்தாளருமாவார். சூழ்நிலை நகைச்சுவைகளான பிளாக்லேடர், மிஸ்டர் பீன் அங்கதம் சார்ந்த திட்ட நிகழ்ச்சியான நாட் த நைன் ஓ'க்ளாக் நியூஸ் ஆகியவற்றில் அவரது நடிப்பிற்காக மிகவும் பிரபலமடைந்தார். மேலும், வால்ட் டிஸ்னியின் த லயன் கிங்கில் அவரது குரலிற்காகவும் மிகவும் பிரபலமடைந்தார். பிரித்தானிய நகைச்சுவையில் 50 வேடிக்கையான நபர்களில் ஒருவராக த அப்சர்வரில் அவர் பட்டியலிடப்பட்டார். மேலும், சக நகைச்சுவையாளர்களுடைய 2005 ஆம் ஆண்டு வாக்கெடுப்பில் அனைத்துக் காலத்திலும் சிறந்த 50 நகைச்சுவையாளர்களில் ஒருவராகத் தேர்ந்தெடுக்கப்பட்டார்.